**Renunțare**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peste stâncile golaşe ale falnicului plai

se coboară mândra lună cu-al ei falnic evantai.

Satu-n vale amuţeste cu-a lui râu, paznic de noapte

ce strică tăcerea nopţii, îngânând tainice şoapte.

Dar în deal, lîngă pădure, într-o casă luminoasă,

la o masă de brad verde şade o fată preafrumoasă.

Păru-i negru se revarsă ca un râu învolburat

peste umerii săi tineri, peste chipul înlăcrimat.

Trupul zvelt, ca de fecioară, şi-l îndreaptă spre fereastră,

iară lacrimile-i calde udă florile din glastră.

Râu de lacrimi se revarsă pe-ai ei tineri obrăjori,

tineri şi cu o dulceaţă ce-o găseşti numai în flori.

Ea priveşte lung în zare, doar de l-ar vedea venind

și în noaptea-ntunecoasă să-l audă hăulind.

Glasul lui îl socoteşte ca fiind al lui Orfeu

și în mintea-i de copilă îl aseamă cu un zeu.

Dar iubitul nu se-arată, devenind o ficţiune,

sufletul frumoasei fete e cuprins de-amărăciune.

Îmbrăcată-n strai de noapte dă’ să sufle-n lumânare

când din flacăra ei albă un chipeş flăcău i-apare.

Din acea lumină albă, tânărul încet coboară

și cu braţele vânjoase, strâns, iubita-şi înconjoară.

El o ia încet în braţe, o conduce înspre masă

și pe scaunul cel verde cu atenţie o lasă.

Însă tânăra fecioară a rămas ca fermecată,

buzele nu o ascultă, un cuvânt nu vor să scoată.

După-o dulce sărutare fata cu greu îşi revine

- Cine eşti, din care lume ai venit aici, străine?

Tânărul candid zâmbeşte şi pe pat încet se-aşează,

preafrumoasei sale gazde el începe să-i vorbească:

- M-aduse în astă lume marea patimă din piept,

ea îmi dete trup şi suflet, nu am mai putut s-aştept.

Am lăsat în urmă tronul şi a mea împărăţie

pentru a trăi cu tine clipele de veşnicie.

Ce doresc în astă lume morbidă, plină de ură?

Doar căldura vocii tale şi iubirea cea mai pură.

În a mea împărăţie nimeni nu ştie-a iubi,

nimeni n-a aflat vreodată ce înseamnă ”a trăi”.

Suntem nişte simpli aştrii în întregul Univers

și din temniţa tăcerii, eu am reuşit să ies.

Ani întregi, ca într-o clipă, reuşit-am să-i străbat

trecutu-i o amintire şi va fi pe veci uitat.

Întruptat sunt din căldură şi din adieri de vânt,

a mea dragoste celestă am venit ca să ţi-o cânt.

Trupul zvelt, fără de seamăn, eu să îl admir mereu

și să îl preschimb deodată în altarul unui zeu.

Toţi să vină să se roage la altar îmbraţişaţi

pentru a se reîntoarce mulţumind înlăcrimaţi.

Oferindu-mi bucuria de a fi mereu cu tine,

stăpâni-vom Universul, peste Rău şi peste Bine.

Vom crea o nouă lume şi vei fi nemuritoare,

împreună domina-vom astă lume mişcătoare.

- În această lume rece despre care îmi vorbeşti

nu există fericire şi nefericit tu eşti.

Şi această împărăţie pentru tine e-o povară

căci e plină de durere şi durerea te-nconjoară.

Ce-ţi oferă stăpânirea peste-o lume împietrită?

Doar nelinişte şi spaimă şi o viaţă netrăită.

Nu contează veşnicia şi nici vastele palate

Când stăpână este frica de a fi arid în toate.

Renunţând la a ta lume, învăţând să numeri anii,

tu vei fi soldatul clipei şi îţi vei iubi duşmanii.

Astă lume obişnuită gata stă să te primească…

De vei vrea, rămâi cu mine-n astă casă ţărănească.

Și în timp vei înţelege ce înseamnă ”a iubi”

Îubind muntele, copacii, vei învăţa ”a trăi”.

Şi prin vasta moştenire ce-om lăsa-o fiilor,

împreună vom străbate timpul către viitor. »

Undeva în Întuneric, Universul-întreg se-nchină,

îşi aşteaptă suveranul să le-aducă o regină,

Anii se transformă-n clipe, clipele se-afundă-n fapte

Iară flăcările vieţii biruie hidoasa Noapte.